A4-0144/99

Ψήφισμα που αφορά την τρίτη έκθεση της Επιτροπής σχετικά με τις διαπραγματεύσεις για την πρόσβαση σε αγορές δημοσίων συμβάσεων τρίτων χωρών στους τομείς που καλύπτονται από την οδηγία 93/38/ΕΟΚ (οδηγία συμβάσεων οργανισμών κοινής ωφελείας) (COM(98)0203 - C4-0457/98)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής (COM(98)0203 - C4-0457/98),

- έχοντας υπόψη το ψήφισμά του της 13ης Νοεμβρίου 1996 σχετικά με την Παγκόσμια Οργάνωση Εμπορίου (ΠΟΕ) ((ΕΕ C 362 της 2.12.1996, σελ. 152)),

- έχοντας υπόψη το ψήφισμά του της 22ας Οκτωβρίου 1997 σχετικά με την Πράσινη Βίβλο «Οι δημόσιες συμβάσεις στην Ευρωπαϊκή Ένωση»(COM(96)0583 - C4-0009/97) ((ΕΕ C 339 της 10.11.1997, σελ. 65.)),

- έχοντας υπόψη το ψήφισμά του της 9ης Φεβρουαρίου 1999 σχετικά με την ανακοίνωση της Επιτροπής για τις δημόσιες συμβάσεις στην Ευρωπαϊκή Ένωση (COM(98)0143 - C4-0202/98) ((ΣΠ της ημερομηνίας αυτής, Μέρος ΙΙ, σημείο 17.)),

- έχοντας υπόψη τις τρέχουσες διαπραγματεύσεις σχετικά με τη διαμόρφωση της ισχύουσας συμφωνίας ΠΟΕ και του Παραρτήματος " Κρατικές προμήθειες και συμβάσεις»,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (A4-0144/99),

Α. λαμβάνοντας υπόψη το γεγονός ότι η έκθεση αντικατοπτρίζει ρεαλιστικά την κατάσταση όσον αφορά την πρόσβαση των ευρωπαίων προμηθευτών και παρόχων υπηρεσιών στις αγορές τρίτων χωρών στον τομέα που καλύπτει η οδηγία συμβάσεων οργανισμών κοινής ωφελείας,

Β. λαμβάνοντας υπόψη ότι η έως σήμερα υλοποίηση των αποφάσεων του Γύρου της Ουρουγουάης στον τομέα των δημοσίων συμβάσεων προχώρησε βραδύτατα,

Γ. λαμβάνοντας υπόψη ότι μετά την έναρξη ισχύος της ΣΔΣ, την 1η Ιανουαρίου 1996, κατέστη δυνατόν να ολοκληρωθούν επιτυχώς διαπραγματεύσεις προσχώρησης με τρίτες χώρες,

Δ. λαμβάνοντας υπόψη ότι κατέστη δυνατόν να ολοκληρωθούν ή να προπαρασκευασθούν οι σημαντικότερες διμερείς συμφωνίες με το Ισραήλ, την Κορέα και την Ελβετία,

Ε. λαμβάνοντας υπόψη ότι πρέπει να τηρείται η αρχή της αμοιβαιότητας προκειμένου να διανοιχθεί για τις ευρωπαϊκές επιχειρήσεις η ίδια πρόσβαση στις αγορές η οποία παρέχεται στις επιχειρήσεις τρίτων χωρών για τις ευρωπαϊκές αγορές,

ΣΤ. λαμβάνοντας υπόψη ότι εκκρεμούν περαιτέρω διαπραγματεύσεις και συνεπώς εξακολουθεί να είναι δυνατή η επιτυχέστερη υλοποίηση της ΣΔΣ στο πλαίσιο του ΠΟΕ και των ήδη ανοιχτών στις δημόσιες συμβάσεις αγορών,

Ζ. λαμβάνοντας υπόψη ότι η εφαρμογή της συμφωνίας ΠΟΕ στο πλαίσιο της οδηγίας συμβάσεων οργανισμών κοινής ωφελείας πρέπει να αξιολογηθεί σε συνάρτηση με άλλες διαπραγματεύσεις, όπως για παράδειγμα είναι οι διαπραγματεύσεις για τους κανόνες των δημοσίων συμβάσεων όσον αφορά την παροχή υπηρεσιών και για τη βελτίωση της διαφάνειας των δημοσίων συμβάσεων,

1. χαιρετίζει την τρίτη έκθεση της Επιτροπής σχετικά με την πρόσβαση στις αγορές δημοσίων συμβάσεων σε τρίτες χώρες μετά την σύναψη της συμφωνίας του ΠΟΕ[semigr ]

2. χαιρετίζει την έναρξη διαπραγματεύσεων με στόχο την επέκταση του πεδίου εφαρμογής σε φορείς κάτω από το επίπεδο της κεντρικής κυβέρνησης και σε φορείς στον τομέα των οργανισμών κοινής ωφελείας καθώς επίσης την επέκταση σε κατασκευαστικές εργασίες και άλλες υπηρεσίες[semigr ]

3. προσδοκά ότι θα επιτευχθεί μεταξύ των συμβαλλομένων μερών της συμφωνίας, του Καναδά, της Ευρωπαϊκής Κοινότητας με τα 15 κράτη μέλη, του Χόνγκ Κόνγκ, του Ισραήλ, της Ιαπωνίας, της Κορέας, του Λιχτενστάιν, των Κάτω Χωρών όσον αφορά την Αρούμπα, της Νορβηγίας, της Σιγκαπούρης, της Ελβετίας και των Ηνωμένων Πολιτειών ένα πραγματικό άνοιγμα των αγορών[semigr ]

4. προτείνει να κληθούν να συμμετάσχουν εντατικότερα στις διαπραγματεύσεις τα μέλη του ΠΟΕ με καθεστώς παρατηρητών όπως είναι η Αργεντινή, η Αυστραλία, η Βουλγαρία, η Χιλή, η Κολομβία, η Ισλανδία, ο Παναμάς, η Πολωνία και η Τουρκία[semigr ]

5. επικρίνει το γεγονός ότι έως σήμερα η εφαρμογή της ΣΔΣ εμφανίζει μεγάλες αποκλίσεις μεταξύ των διαφόρων συμβαλλομένων μερών[semigr ]

6. δεν είναι ικανοποιημένο με το γεγονός ότι μόνον οι χώρες του ΕΟΧ και η Ελβετία ακολουθούν την προσέγγιση που έχει επιλέξει η ΕΕ στον τομέα των οργανισμών κοινής ωφελείας, επιτρέποντας το άνοιγμα ανά τομείς για τους προμηθευτές από μια ορισμένη χώρα[semigr ]

7. επικρίνει το γεγονός ότι σε μεμονωμένες περιπτώσεις οι συμφωνηθείσες τιμές κατωφλίου είναι σημαντικά υψηλότερες παρότι στην Ευρωπαϊκή Ένωση, π.χ. για παροχές υπηρεσιών αρχιτεκτόνων, τεχνικών γραφείων και άλλων τεχνικών υπηρεσιών στην Ιαπωνία, με τιμή κατωφλίου περίπου 1,5 εκατ.τραβηκτικά δικαιώματα[semigr ]

8. χαιρετίζει την εντολή της Διάσκεψης Υπουργών, της Σιγκαπούρης, για την εκπόνηση κανόνων διαφάνειας για τις δημόσιες συμβάσεις,

9. ζητεί την εναρμόνιση των τιμών κατωφλίου σε ολόκληρη την περιοχή ΣΔΣ το ταχύτερο δυνατόν, με την ανάλογη αναπροσαρμογή τους προς τις ισχύουσες στην ΕΕ[semigr ]

10. έχει την πεποίθηση ότι πολύ χαμηλές τιμές κατωφλίου συνεπάγονται αδικαιολόγητη γραφειοκρατική δαπάνη με ελάχιστη επιτυχία και είναι πεπεισμένο ότι με βάση υψηλότερες τιμές κατωφλίου μπορούν να επιτευχθούν χρησιμότερα αποτελέσματα παρότι με την ισχύουσα έως σήμερα ρύθμιση[semigr ]

11. καλεί την Επιτροπή να υποβάλει το 1999, παράλληλα με την έκθεση σχετικά με το στάδιο των διαπραγματεύσεων για την πρόσβαση στις αγορές δημοσίων συμβάσεων τρίτων χωρών, έκθεση σχετικά με την πραγματική πρόσβαση ευρωπαϊκών επιχειρήσεων στις εν λόγω αγορές τρίτων χωρών[semigr ]

12. ζητεί επίσης να υποβληθεί έκθεση σχετικά με την πραγματική πρόσβαση επιχειρήσεων τρίτων χωρών στις ευρωπαϊκές αγορές δημοσίων συμβάσεων[semigr ]

13. υπογραμμίζει τη βασική αρχή της αμοιβαιότητας, προκειμένου να καταστεί δυνατό αντίστοιχα ισόρροπο άνοιγμα των αγορών και συνεπώς να διανοιχθούν στον σημαντικό αυτό τομέα ευκαιρίες και για τις ευρωπαϊκές επιχειρήσεις[semigr ]

14. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, καθώς και τις κυβερνήσεις και τα κοινοβούλια των κρατών μελών.